Foto: FaH



SJEĆATE li se kultne scene iz "Smisla života Monty Pythona" u kojemu Graham Chapman u sado-mazo opremi igra igru "Pronađi ribu"? Ako mislite da je to bizarno, onda još niste čuli za najnoviji "genijalni" potez SDP-a.







Naime, danas se pojavila informacija koja svakome tko ne živi svoj život s glavom zabijenom duboko u pijesak mora izazvati potpunu konfuziju u glavi. Naime, danas je objavljeno kako zaposleni u SDP-u osnivaju vlastiti sindikat koji bi se trebao boriti za njihova "radnička prava". Ako vam nije jasno zbog čega su "radnička prava" SDP-ovaca pod navodnicima, onda spadate u gore spomenutu skupinu ljudi koja živi s glavom u pijesku.



Opisivati uhljebe iz SDP-a kao "radnike" zvučalo bi kao vrlo okrutna šala na račun svih ljudi koji zaista jesu radnici, koji stvaraju novu vrijednost u društvu i doprinose njegovom razvoju. S druge strane, "radnici" u SDP-u imaju dva glavna cilja - odlično živjeti od novca poreznih obveznika i postići da njihova partija dođe u poziciju vlasti, u kojoj će još bolje živjeti od novca poreznih obveznika. To je sve što zanima "radnike" u SDP-u.



Da cijela priča bude još bizarnija, Socijaldemokratska partija bi se zaista, po svom usmjerenju, trebala boriti za radnička prava. Nešto slično je najavio i novi šef SDP-a Davor Bernardić, koji se nakon što je izabran za predsjednika stranke, pa je tako trubio o "pravu na sindikalno organiziranje u privatnom sektoru".



No, ono što nitko nije očekivao je da će se SDP-ovci, koji se ionako najvećim dijelom financiraju novcem poreznih obveznika, prije sve pobrinuti za vlastita "radnička prava".



Ako je to "novi SDP", izgleda da su uspjeli u onom što je bilo gotovo nemoguće - ispali su još smješniji i gluplji od SDP-a pod vodstvom Zorana Milanovića. Čestitamo!



*Stavovi izneseni u kolumnama i komentarima su osobni stavovi autora i ne odražavaju nužno stav redakcije Index.hr portala.

Tekst se nastavlja ispod oglasa